Document ID: /fineweb-2-swissfilter-quality_10-filterrobots/filtered/02677.jsonl.gz/3

Fundația Națională pentru Știință din Elveția, împreună cu Ministerul Educaţiei Naţionale şi Cercetării Ştiinţifice din România au organizat evenimentul de închidere al programului de cercetare româno-elvețian, în data de 26 mai 2016. Cu această ocazie, cercetătorii români și elvețieni au prezentat unele dintre rezultatele proiectelor comune de cercetare și lecțiile învățate din cooperarea lor. În timpul unei discuții de grup reunind cadre universitare din România și Elveția, au fost analizate viitoarele provocări cu care se confruntă cercetătorii români în contextul internațional actual și au fost prezentate posibilele modalități cu privire la modul de a le rezolva.
În discursul său de bun venit , Ambasadorul Elveției a declarat: "Prin Fondul tematic de cercetare am deschis pentru cercetătorii români o fereastră spre Elveția și spre lume și am consolidat relațiile bilaterale dintre instituțiile de cercetare. În afară de finanțarea unui număr mare de cercetători seniori și de tehnicieni, fondul nostru a sprijinit de asemenea tinerii doctoranzi, în a obține expunere internațională și de rămâne în România. Faptul că acest program a fost pus în aplicare fără nici o problemă sau dificultăți, demonstrează buna calitate a parteneriatului precum și profesionalismul părților implicate, în punerea în aplicare a programului ".
Programul de cercetare româno - elvețian a fost finanțat cu 11 milioane CHF și a fost pus în aplicare între 2011 și 2016. Acesta reprezintă o parte din Contribuția Elveției la Uniunea Europeană extinsă și are ca scop consolidarea capacității de cercetare, atât a celei elvețiene cât și a celei românesti.